stanford-oval/wikipedia huggingface dataset:
פרנקו בארזי
קריירת מועדונים

בארזי גדל בקבוצת הנוער של מילאן, אחרי שנדחה על ידי קבוצת הנוער של אינטר מילאנו אשר בחרה באחיו ג'וזפה במקום. הוא עשה את הופעת הבכורה שלו בסרייה א' בגיל 17 במהלך עונת 1977/78. בעונה שלאחר מכן הוא הפך לחלק חשוב מהקבוצה ולחבר קבוע בהרכב הפותח, כבלם. בארזי ומילאן זכו באליפות באותה עונה. עם זאת, מילאן התדרדרה בשנים הבאות, ובשנות ה-80 המוקדמות ירדה לסרייה ב' פעמיים. פעם אחת בעונת 1979/80 בעקבות שערוריית מכירת משחקים בסרייה א׳ שבעקבותיה הורדה ליגה, משם הצליחה לחזור לסרייה א’ כעבור עונה, לאחר שזכתה באליפות ליגת המשנה, אך בעונה שלאחר מכן ירדה שוב לאחר שסיימה בשלוש המקומות האחרונים בליגה. בעונת 1982/83 הצליחה מילאן לעלות בחזרה לסרייה א׳ עם זכייה נוספת בליגת המשנה. בעקבות עזיבתם של פולביו קולובאטי ואלדו מלדרה את המועדון, הפך בארזי הקפטן של הקבוצה בהיותו 22 בלבד. לאחר העלייה בחזרה לסרייה א׳ מילאן נכנסה לתקופה יציבה יחסית שכללה זכייה בגביע מיטרופה ב־1982 והגעה לגמר הגביע האיטלקי בעונת 1984/85, אך נכשלה לייצר דומיננטיות אמיתית בסרייה א׳ כאשר היא ממוקמת במרכז הטבלה.
לקראת סוף שנות שנות ה-80 ותחילת שנות ה-90 התגבשה סביב בארזי חולית הגנה חזקה ובולטת שכללה את פאולו מלדיני, אלסנדרו קוסטקורטה, מאורו טאסוטי ולאחר מכן גם כריסטיאן פאנוצ'י. עם הגעתה של שלישיית ההתקפה ההולנדית, פרנק רייקארד, רוד חוליט ו מרקו ואן באסטן, נכנסה מילאן לאחת התקופות הגדולות ביותר בתולדותיה, בה הובילה בדומיננטיות את הכדורגל האיטלקי והאירופי כאשר בארזי מתפקד כמרכז ההגנה וכקפטן של הקבוצה. תקופה זו החלה עם זכייה בסרייה א' בעונת 1987/88, תחת המאמן אריגו סאקי, כאשר בארזי מוביל את הגנת מילאן שספגה 14 גולים בלבד. אליפות זו לוותה מייד בזכייה בסופרקאפ האיטלקי ובגביע אירופה לאלופות בעונה שלאחר מכן בעונת 1989/90. מילאן השלימה זכייה שנייה ברציפות בגביע אירופה כאשר במשחק הגמר מול בנפיקה ליסבון הציג בארזי הופעה דומיננטית ועזר למילאן לשמור על רשת נקייה בניצחון 1-0. מילא הצליחה באותה עונה להגיע לגמר הגביע האיטלקי אך הפסידה ליובנטוס. בעקבות אותה עונה, והזכייה בגביע אירופה לאלופות, סיים בארזי מקום שני בכדור הזהב לשנת 1989, מאחורי חברו לקבוצה, מרקו ואן באסטן. באותה שנה בארזי נבחר לכדורגלן השנה בסרייה א׳.
במהלך הקריירה השתתף בארזי ב-532 משחקי ליגה בהם כבש 16 שערים, וזכה בשש אליפויות איטליה ובשלושה גביעי ליגת האלופות. ב-1 ביוני 1997, כשהוא בן 37, פרש בארזי מכדורגל. הוא ששיחק כל חייו עם חולצה מספר 6 וזכה למחווה מצד המועדון: החולצה בה שיחק מוסגרה, והוחלט שאף שחקן אחר במועדון לא ילבש עוד את חולצה מספר 6. בדומה לו, גם את חולצתו של פאולו מלדיני, חולצה מספר 3, מסגרה מילאן והבטיחה שהשחקן היחידי שיוכל ללבוש אותה הוא בנו.
נבחרת איטליה

עם נבחרת איטליה השתתף בארבעה מונדיאלים: מונדיאל 1982, בו היה שותף לזכיית נבחרתו בתואר, מונדיאל 1986, מונדיאל 1990 ומונדיאל 1994.
תארים

מילאן
אליפות איטליה: (6) 1978/79,1987/88,1991/92,1992/93,1993/94, 1995/96
גביע אירופה לאלופות: (3) 1988/89, 1989/90, 1993/94
אליפות סרייה ב’: 1980/81, 1982/83
הסופרקאפ האירופי: 1990,1994
הסופרקאפ האיטלקי: 1988 ,1992 ,1993 ,1994
הגביע הביניבשתי: 1989, 1990
נבחרת איטליה
גביע העולם: (1) 1982
מקום שלישי: 1990;
מקום שני: 1994
תארים אישיים
כדור הזהב: מקום שני; 1989
מלך השערים של קופה איטליה: 1989-90
נבחרת הטורניר שׁל גביע העולם : 1990
מקום 19 ברשימת 100 השחקנים של המאה ה־20 של מגזין "World Soccer"
שחקן המאה של מילאן: 1999
כדורגלן המאה בסרייה א’ של איגוד הכדורגלנים האיטלקי: 2000
רגל הזהב: 2012
היכל התהילה של הכדורגל האיטלקי: 2013
נבחרת החלומות של כדור הזהב (כסף): 2020
הבולים של אזור הכיבוש פיומה-קופה

בזמן מלחמת העולם השנייה, בין חודש מאי 1941 לחודש מאי 1942, הונפקו בולים מיוחדים לשימוש תושבי ממלכת יוגוסלביה אשר היו נתונים תחת שליטה איטלקית באזור הכיבוש פיומה-קופה.
בול של ממלכת יוגוסלביה ועליו הדפס רכב בנוסח "אזור הכיבוש פיומה-קופה"
הרקע להנפקת הבולים > פיומה ערב מלחמת העולם השנייה

בשנת 1924, כאשר סיפחה איטליה הפשיסטית את מדינת פיומה החופשית, בחרו האיטלקים שלא לספח את רובע סושאק (אנ') שהיה בו רוב של תושבים לא איטלקים, אלא למסור אותו לשליטת ממלכת הסרבים, הקרואטים והסלובנים, לימים ממלכת יוגוסלביה. בין השנים 1924–1941 עבר קו הגבול בין איטליה ויוגוסלביה לאורך נהר רייצ'ינה (אנ') הזורם בין פיומה וסושאק.
הרקע להנפקת הבולים > פלישת איטליה לשטח ממלכת יוגוסלביה

באפריל 1941 פלשה הארמייה ה-2 האיטלקית לשטח ממלכת יוגוסלביה מכיוון העיר פיומה, וכבשה בו ביום את אזור העיר סושאק (אנ'). איטליה, שביקשה ליצור אזור חיץ שיפריד בין העיר האיטלקית פיומה ובין המדינה העצמאית של קרואטיה, הקימה את הישות המנהלתית שנקראה בשם אזור הכיבוש פיומה-קופה וכללה את העיר סושק בתוספת אזור באורך כ-40 ק"מ מזרחה במעלה נהר קופה (אנ').
הנפקת בולי הדואר

בפרק הזמן הקצר שעבר מאז כיבוש האזור ועד למועד הנפקת הבולים לא ניתן היה לעצב ולהדפיס בולי דואר חדשים, והאחראים להנפקה נאלצו להתבסס על מלאי הבולים שנלקח שלל במשרדי הדואר של האזור הכבוש. בולי פיומה-קופה הונפקו באמצעות הוספת הדפס רכב על גבי בולים מן המניין אשר הונפקו במקור בממלכת יוגוסלביה בשנים 1940-1939.
הנפקת בולי הדואר > ההנפקה הראשונה

ב-16 במאי 1941 הונפקה סדרת הבולים הראשונה של האזור המנהלי החדש של פיומה-קופה. על בולי הסדרה היוגוסלבית התווסף הדפס רכב שכלל את המילים אזור הכיבוש פיומה-קופה (Zona Occupata Fiumano Kupa).
בנוסף, הודפסה ברווחים שבין שורות הבולים רצועה מתמשכת של מילים, שהורכבה מראשי התיבות של שם האזור (ZOFK).
ערך נקוב - 1 דינר
ערך נקוב - 4 דינרים
ערך נקוב - 12 דינרים
הנפקת בולי הדואר > ההנפקה השנייה

במועד לא ידוע במהלך שנת 1941 הונפקו שלושה בולים נוספים שנועדו לשמש כבולי צדקה. בחלקו התחתון של הבול, מתחת להדפס הרכב של שם האזור (Zona Occupata Fiumano Kupa), התווספו האותיות ONMI. המדובר בראשי תיבות של ארגון צדקה איטלקי בשם מפעל לאומי לאם ולילד (אי') (Opera nazionale maternità e infanzia), אשר הוקם בשנת 1925 וסיפק עזרה סוציאלית לאימהות ולילדים.
גם בבולים אלו הודפסו ברווחים שבין שורות הבולים ראשי התיבות של שם האזור (ZOFK).
ערך נקוב - 0.5 דינר
ערך נקוב - 1 דינר
ערך נקוב - 1.5 דינרים
הנפקת בולי הדואר > ההנפקה השלישית

במועד לא ידוע במהלך שנת 1941 הונפק בול נוסף שנועד להזכיר את הפשיטה המוצלחת שערך הצי המלכותי האיטלקי במהלך מלחמת העולם הראשונה על ספינות הצי האוסטרו-הונגרי שעגנו בנמל באקאר. בתוך המלבן הכהה שבחלקו התחתון של הבול שולבה המילה BUCCARI, שמה האיטלקי של העיר באקאר.
ב-11 בפברואר 1918 חדרו מספר סירות טורפדו חמושות (אי') של הצי האיטלקי אל תוך נמל באקאר, ירו שישה טילי טורפדו לעבר ספינות הצי האוסטרי שעגנו בנמל, והצליחו להימלט ללא פגע. טילי הטורפדו הסתבכו ברשתות ההגנה שנפרסו במי הנמל, כך שמבחינה מעשית לא הצליחה הפעולה הנועזת לגרום כל נזק לספינות האוסטריות, אולם מבחינה מוראלית נחשבה הפשיטה להצלחה מסחררת. התעמולה האיטלקית הדגישה את אומץ ליבם של לוחמי הקומנדו שהיתלו במערך ההגנה האוסטרי והצליחו לחדור לעומק הנמל. הפשיטה על נמל באקאר זכתה לכינוי המהתלה של באקאר (אי'), וסרטי תעמולה איטלקיים שיחזרו את גבורתם של אנשי הקומנדו האמיצים.
הסירות ששימשו את לוחמי הקומנדו כונו באיטלקית בשם MAS, ראשי תיבות של "Motoscafo armato silurante" (סירות טורפדו חמושות). רצועה מתמשכת של המילה MAS הודפסה ברווחים שבין שורות הבולים, במקום בו הודפסה בהנפקות הקודמות המילה ZOFK.
אחד מלוחמי הקומנדו שהשתתפו בפשיטה על נמל באקאר היה המשורר והמחזאי הנודע גבריאלה ד'אנונציו, אשר גם בהיותו אז בן למעלה מ-50, התנדב לשרת בצבא האיטלקי כלוחם וכטייס קרב. במהלך הפעולה ניסח המשורר מסר לעגני למפקדי הצי האוסטרי והשליך אותו בתוך בקבוק אטום אל מי הנמל. על בסיס שמן של סירות הטורפדו (MAS) טבע ד'אנונציו את הביטוי זכור להעז תמיד (אי') (MEMENTO AVERE SEMPER) בעל ראשי תיבות דומים. ביטוי זה שולב בהיקף בול הזיכרון.
ערך נקוב - 0.5 דינר
הנפקת בולי הדואר > ההנפקה הרביעית

בתחילת שנת 1942 הונפקו עוד שלושה בולים שנועדו לשמש כבולי צדקה. בהיקף הבול התווספה הכתובת Pro Maternite e Infanzia (למען האם והילד). ההכנסות ממכירת הבולים נועדו לארגון הצדקה האיטלקי המפעל הלאומי לאם ולילד (אי')
גם בבולים אלו הודפסו ברווחים שבין שורות הבולים ראשי התיבות של שם האזור (ZOFK).
ערך נקוב - 0.5 דינר
ערך נקוב - 1 דינר
ערך נקוב - 1.5 דינרים
הבולים האיטלקיים שלא הונפקו

במועד לא ידוע במהלך שנת 1941 נעשה ניסיון להוסיף את הדפס הרכב "אזור הכיבוש פיומה-קופה" על בולים איטלקיים. הודפסו 100 עותקים של סדרה בת עשרה בולים שהונפקו בשנים 1941-1929, אולם הם לא הופצו לשימוש.
בול איטלקי ועליו הדפס הרכב של פיומה-קופה.
הפסקת השימוש בבולי אזור הכיבוש פיומה-קופה

ב-26 במאי 1942 בוטל תוקפם של כל הבולים המיוחדים אשר הונפקו עבור אזור הכיבוש פיומה-קופה, והדואר עבור להשתמש בבולים רגילים של איטליה
ערך הבולים בקרב האספנים

הבולים של אזור הכיבוש פיומה-קופה הודפסו בכמויות קטנות, והם זוכים לביקוש רב ולמחירים גבוהים בקרב אספני הבולים. טכניקת ההדפסה הפשוטה שהתבססה על הוספת הדפס רכב לבולים קיימים שהם נפוצים וזולים מאוד, הקלה מאוד על הזייפנים לייצר זיופים רבים של הבולים האלו. הזיופים קשים לאיתור על ידי מי שאינו מומחה, ולפיכך מקובל להסתמך על תעודת מומחה כאשר אוספים בולים אלו.
לקריאה נוספת

Ian Young, Last Post from Fiume-Kupa: A Quick Philatelic History of Istria & Slovenia(הקישור אינו פעיל), In: Lambda Philatelic Journal, SEPTEMBER 2003
הערות שוליים

↑  Scott Standard Postage Stamp Catalogue, 2019, Volume 6B, p.846
↑  Fiume and Kupa Zone 1941
1 2 3 4  Scott Standard Postage Stamp Catalogue, 2019, Volume 6B, p.904
↑  Fiume and Kupa Zone 1941 Stamps of Yugoslavia Overprinted: "O.N.M.I."
↑  Zona Kupa On Yugoslavia
↑  Fiume and Kupa Zone 1941 Stamp of Yugoslavia Surcharged: MEMENTO AVDERE SEMPER LI BVCCARI."
↑  סרט המשחזר את הפשיטה על נמל באקאר, La beffa di Buccari
↑  Maurizio Brescia, Mussolini s Navy: A Reference Guide to the Regia Marina 1930-1945, Seaforth Publishing, 2012, p.18
↑  Fiume and Kupa Zone 1942 Stamps of Yugoslavia Overprinted:" Pro Maternita e Infanzia".
↑  Scott Standard Postage Stamp Catalogue, 2019, Volume 3B, p.645
1 2  ITALIAN COLONIES Fiume World War II
הרפתקאותיו של טינטין (סדרת אנימציה)

| --- | --- |

 סוגה:  אנימציה
 יוצרים:  הרז'ה 
 מדבבים בעברית:  בערוץ 2: יוסי אשדות, אלי גורנשטיין, יורם יוספסברג, אוהד שחר  בערוץ KidZ: דור סרוגו, מאיה מיטלפונקט, יורם יוספסברג, גלעד קלטר, אמנון וולף
 ארץ מקור:  צרפת  בלגיה  קנדה
 שפות:  צרפתית  אנגלית
 מספר עונות:  3 
 מספר פרקים:  39 
 הפקה
 חברת הפקה:  Nelvana 
 הפצה:  נטפליקס 
 מוזיקה:  ריי פארקר  ג'ים מורגן  טום שצ'סניאק
 אורך פרק:  22 דק'
 שידור
 רשת שידור:  HBO 
 רשת שידור בישראל:  ערוץ 2 KidZ (דיבוב מחדש, 2017)
 תקופת שידור מקורית:  1991–1992
 קישורים חיצוניים
 nl.tintin.com
 דף התוכנית ב-IMDb
 
הרפתקאותיו של טינטין (באנגלית: The Adventures of Tintin) היא סדרת אנימציה צרפתית, בלגית וקנדית המבוססת על סדרת הקומיקס אודות הרפתקאותיו של טינטין מאת הקריקטוריסט הבלגי ארז'ה. הסדרה, שבה 39 פרקים, שודרה בשנים 1991–1992.
בישראל הסדרה שודרה באמצע שנות התשעים בדיבוב לעברית בערוץ 2 ובשידורים חוזרים במהלך השנים. ב-2017, הסדרה משודרת בדיבוב מחדש ב-KidZ.
תקציר העלילה

גיבור הסדרה הוא העיתונאי הבלגי הצעיר טינטין אליו מתלווה כלבו הנאמן "שלגי". טינטין עובר הרפתקאות רבות, במהלכן הוא עוצר פושעים ומנסה ליצור עולם טוב יותר. במהלך הרפתקאותיו מתלוות אליו דמויות רבות שהופכות לדמויות מפתח בעלילה, כמו חברו הטוב קפטן האדוק, פרופסור קאלקולוס, צמד הבלשים תומפסון ותומסון או הזמרת ביאנקה קסטאפיורה.
הבדלים בין הסדרה לסדרת ספרי הקומיקס > ספרי קומיקס בסדרה שלא זכו לעיבודים טלוויזיוניים בסדרת האנימציה

שלושה מהספרים בסדרת הקומיקס לא זכו לעיבודים טלוויזיוניים בסדרת האנימציה - אלה היו טינטין בארץ הסובייטים (בשל התיאור הבלתי מחמיא לרוסים) וטינטין בקונגו (משום שבעלילת ספר הקומיקס נכלל מקרה של התעללות בבעלי חיים, ומוצגים יחסים קולוניאליסטים גזענים כלפי הקונגולים) והספר ה-24 שנותר לא גמור בעת מותו של היוצר ארז'ה - טינטין ואלף ארט.
NW D

| --- | --- |

Nesselsdorfer Wagenbau-Fabriks-Gesellschaft Type D
 מאפיינים כלליים
 יצרן:  Nesselsdorfer Wagenbau-Fabriks-Gesellschaft A.G
 שנות ייצור:  1904–1905
 הרכבה:  האימפריה האוסטרו-הונגרית האימפריה האוסטרו-הונגרית
 מודל קודם:  NW C (אנ')
 מודל אחריו:  NW E
 סיווג:  Mid-engine design (אנ')
 אורך:  3,220 מ"מ
 רוחב:  1,530 מ"מ
 גובה:  1,610 מ"מ
 משקל:  1,150 ק"ג
 מפרט טכני
 מנוע:  4 צילינדרים, 5,875 סמ"ק המפיק 24 כ"ס, מנוע קירור מים (מנוע מרכזי מסוג "Flat-four engine" (אנ'))
 הילוכים:  תמסורת ידנית - 4 מהירויות + הילוך אחורי
 מהירות מרבית:  50 קמ"ש
NW D (שם מלא: Nesselsdorfer Wagenbau-Fabriks-Gesellschaft Type D) הוא דגם של מכונית מסוג "Runabout car" (אנ') מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G אשר משנת 1919 נודעה בשם טטרה, אשר יוצרה בין השנים 1904–1905.
יוצרו 3 יחידות אשר הורכב בהם מנוע מרכזי, לאחר שבדגם "NW B" אשר יוצר בשנת 1902 הורכב מנוע מרכזי.
מפעל היצרן Nesselsdorfer Wagenbau-Fabriks-Gesellschaft A.G מוקם ב"Kopřivnice" (אנ') בחבל ארץ המזרחי מוראביה שבצ'כיה.
מפרט טכני

4 נוסעים + נהג
מנוע הנעה אחורית
4 גלגלים סימטריים
ראו גם

טטרה (רכב)
NW דגם B
NW F
"Nesselsdorfer Wagenbau-Fabriks-Gesellschaft" (גר')
הערות שוליים

↑  Runabout - הוא סוג של סגנון מכונית  שיוצרה בסגנון קל, בסיסי, ללא שמשה קדמית, וללא שמשות בכלל, או דלתות ושורה אחת של מושבים
↑  היסטורית רכבי "טטרה" mujweb.cz/tatra.oldtimer/nw_typ_d.htm
↑  Tatra - Passenger Cars, Karel Rosenkranz, TATRA, a. s., 2007
↑  דגם "NW D" - נתונים טכניים mujweb.cz/tatra.oldtimer/tech_par_nw_typ_d.htm
ניקולה ווצ'ביץ'

| --- | --- |

ווצ'ביץ' בשנת 2013
 לידה:  24 באוקטובר 1990 (בן 34) מורז' שבשווייץ
 עמדה:  סנטר
 גובה:  2.08 מטר
 מספר:  9
 מכללה:  אוניברסיטת דרום קליפורניה
 דראפט:  בחירה מספר 16, 2011 פילדלפיה 76'
 קבוצות כשחקן
 2011   2011–2012   2012–2021   2021–:  בודוצ'נוסט פודגוריצה   פילדלפיה 76'   אורלנדו מג'יק   שיקגו בולס
 הישגים כשחקן
 2 בחירות למשחק האולסטאר של ה-NBA‏ (2019, 2021)   זכייה באליפות הליגה המונטנגרית (2011)   זכייה בגביע המונטנגרי (2011)
ניקולה ווצ'ביץ' (במונטנגרית: Nikola Vučević; נולד ב-24 באוקטובר 1990) הוא כדורסלן מונטנגרי המשחק בעמדת הסנטר בקבוצת שיקגו בולס מליגת ה-NBA, וכן בנבחרת מונטנגרו.
ראשית חייו

ווצ'ביץ' נולד בעיר מורז' שבשווייץ, וגדל בבלגיה שם שיחק אביו, בוריסלאב, כדורסל. אימו הייתה גם היא כדורסלנית ששיחקה בליגת הכדורסל לנשים בבוסניה.
בשנתו האחרונה בתיכון, עבר ווצ'ביץ' לקליפורניה, ארצות הברית והיה לקפטן קבוצת הכדורסל של התיכון בו למד בליגת התיכונים האמריקאית. הוא רשם בעונת הסניור 18.0 נקודות ו-12.0 ריבאונדים בממוצע והיה לשחקן המוביל בקבוצתו בשתי הקטגוריות.
ראשית חייו > קריירת מכללות

עם סיום לימודיו התיכוניים, בחר ווצ'ביץ' ללמוד באוניברסיטת דרום קליפורניה ולשחק במדי קבוצת הכדורסל, המתמודדת בחטיבה הפאסיפית של ליגת המכללות (נקראת ה-Pac-10)
לאחר שהחמיץ את 8 המשחקים הראשונים של עונת הפרשמן בשל עיכוב שחל באישור מעמדו כחובבן על ידי הנהלת ליגת המכללות. הוא לקח במהלך העונה חלק ב-23 משחקים, בהם 2.6 נקודות ו-2.7 ריבאונדים. לקראת עונתו השנייה בליגה, עזב טאג' גיבסון את האוניברסיטה, ווויצ'ביץ' החל לקבל מקום רב יותר ברוטציה. הוא שותף ב-32.3 דקות למשחק, קלע 10.7 נקודות בממוצע, והוביל את הקבוצה עם 9.4 ריבאונדים למשחק. ווצ'ביץ' הוביל את החטיבה עם 283 ריבאונדים במהלך העונה, ואף נבחר לשחקן המשתפר ביותר בחטיבה בסיום העונה.
בעונת הג'וניור היה ווצ'ביץ' לקלעי המצטיין של קבוצתו (17.1) ולריבאונדר המוביל (10.7). הוא היה לשחקן הראשון באוניברסיטה שרושם ממוצע עונתי של דאבל דאבל מאז שנת 1995, ולראשון בהיסטוריה של הקבוצה שמוביל את החטיבה בריבאונדים בשתי עונות ברצף.
קריירת ה-NBA > פילדלפיה 76'

ווצ'ביץ' העמיד עצמו לבחירה בדראפט ה-NBA ונבחר במקום ה-16 על ידי פילדלפיה 76'. עוד בטרם החלה עונת הרוקי שלו, פתחו שחקני הליגה בשביתה. במהלך שביתת השחקנים שב ווצ'ביץ' למונטנגרו, וחתם במדיה של בודוצ'נוסט פודגוריצה בה שיחק עד סיום השביתה.
עם שובה של הליגה לעונה מקוצרת של 66 משחקים, חזר ווצ'ביץ' לפילדלפיה. הוא שותף ב-51 ממשחקי הקבוצה, וקיבל ממאמנו דאג קולינס 15.9 דקות בממוצע, כמחליף לספנסר האווס ואלטון ברנד בהן תרם 5.5 נקודות ו-4.8 ריבאונדים. בפלייאוף שותף ווצ'ביץ' במשחק אחד, בו עלה ל-3 דקות בלבד וקלע נקודה.
קריירת ה-NBA > אורלנדו מג'יק

לקראת עונת 2012/2013 נשלח ווצ'ביץ' לאורלנדו מג'יק בטרייד בין ארבע קבוצות, בו עברו גם דווייט הווארד, אנדרו ביינום, אנדרה איגודלה ושחקנים נוספים. במג'יק הפך ווצ'ביץ' לסנטר הפותח במקומו של האוורד שעבר ללוס אנג'לס לייקרס. הוא קלע לאורך העונה 13.1 נקודות בממוצע ולקח 11.9 ריבאונדים למשחק, שני בליגה רק להאוורד. במשחק מול מיאמי היט הוא אף קטף 29 ריבאונדים במשחק אחד ושבר את שיא המועדון אותו קבע שאקיל אוניל. המג'יק סיימו את העונה עם המאזן הגרוע בליגה כשניצחו 20 משחקים בלבד מול 62 הפסדים, אך בשל השיפור ביכולתו האישית של ווצ'ביץ' הוא הגיע למקום הרביעי בהצבעה לתואר השחקן המשתפר של העונה ב-NBA‏.
גם בעונה הבאה המשיך ווצ'ביץ' לשמור על יכולתו הגבוהה באחת מהקבוצות החלשות בליגה. הוא החמיץ לאורך העונה תריסר משחקים בשל זעזוע מוח שספג ושישה משחקים נוספים בשל נקע בקרסול. ווצ'ביץ' לקח חלק ב-57 משחקים בהם תרם 14.2 נקודות ו-11.0 ריבאונדים, ואף נבחר במהלך חודש אפריל לשחקן המצטיין של השבוע במזרח כשבשלושה משחקים קלע 22.7 נקודות והוסיף 14.3 ריבאונדים.
בקיץ 2014 חתם על הארכת חוזה באורלנדו ל-4 עונות נוספות עבור כ-53 מיליון דולר.
בעונת 2018/2019 נבחר להשתתף במשחק האולסטאר של ה-NBA, לראשונה בקריירה. בסיום אותה עונה חתם על הארכת חוזה באורלנדו ל-4 עונות נוספות עבור כ-100 מיליון דולר.
קריירת ה-NBA > שיקגו בולס

ב -25 במרץ 2021 הועבר ווצ'ביץ' לשיקגו בולס ביחד עם אל פארוק אמינו, בתמורה קיבלו המג'יק את ונדל קרטר ג'וניור, אוטו פורטר ג'וניור ושתי בחירות סיבוב ראשון עתידיות בדראפט.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | USC | 23 | 3 | 11.0 | 0.578 | 0.000 | 0.875 | 2.7 | 0.3 | 0.4 | 0.4 | 2.6 |
| 2009/2010 | USC | 30 | 30 | 32.3 | 0.504 | 0.222 | 0.718 | 9.4 | 1.2 | 0.6 | 1.3 | 10.7 |
| 2010/2011 | USC | 34 | 34 | 34.9 | 0.505 | 0.349 | 0.755 | 10.3 | 1.6 | 0.5 | 1.4 | 17.1 |
| קריירה |  | 87 | 67 | 33.7 | 0.509 | 0.303 | 0.746 | 8.0 | 1.1 | 0.5 | 1.1 | 11.1 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | פילדלפיה | 51 | 15 | 15.9 | 0.450 | 0.375 | 0.529 | 4.8 | 0.6 | 0.4 | 0.7 | 5.5 |
| 2012/2013 | אורלנדו | 77 | 77 | 33.2 | 0.519 | 0.000 | 0.683 | 11.9 | 1.9 | 0.8 | 1.0 | 13.1 |
| 2013/2014 | אורלנדו | 57 | 57 | 31.8 | 0.507 | 0.000 | 0.766 | 11.0 | 1.8 | 1.1 | 0.8 | 14.2 |
| 2014/2015 | אורלנדו | 74 | 74 | 34.2 | 0.523 | 0.333 | 0.752 | 10.9 | 2.0 | 0.7 | 0.7 | 19.3 |
| 2015/2016 | אורלנדו | 65 | 60 | 31.3 | 0.510 | 0.222 | 0.753 | 8.9 | 2.8 | 0.8 | 1.1 | 18.2 |
| 2016/2017 | אורלנדו | 75 | 55 | 28.8 | 0.468 | 0.307 | 0.669 | 10.4 | 2.8 | 1.0 | 1.0 | 14.6 |
| 2017/2018 | אורלנדו | 57 | 57 | 29.5 | 0.475 | 0.315 | 0.819 | 9.2 | 3.4 | 1.0 | 1.1 | 16.5 |
| 2018/2019 | אורלנדו | 80 | 80 | 31.4 | 0.518 | 0.364 | 0.789 | 12.0 | 3.8 | 1.0 | 1.1 | 20.8 |
| 2019/2020 | אורלנדו | 62 | 62 | 32.2 | 0.477 | 0.339 | 0.784 | 10.9 | 3.6 | 0.9 | 0.8 | 19.6 |
| 2020/2021 | אורלנדו | 44 | 44 | 34.1 | 0.480 | 0.406 | 0.827 | 11.8 | 3.8 | 1.0 | 0.6 | 24.5 |
| 2020/2021 | שיקגו | 26 | 26 | 32.6 | 0.471 | 0.388 | 0.870 | 11.5 | 3.9 | 0.9 | 0.8 | 21.5 |
| 2021/2022 | שיקגו | 73 | 73 | 33.1 | 0.473 | 0.314 | 0.760 | 11.0 | 3.2 | 1.0 | 1.0 | 17.6 |
| 2022/2023 | שיקגו | 82 | 82 | 33.5 | 0.520 | 0.349 | 0.835 | 11.0 | 3.2 | 0.7 | 0.7 | 17.6 |
| קריירה |  | 823 | 762 | 31.1 | 0.496 | 0.348 | 0.764 | 10.5 | 2.8 | 0.9 | 0.9 | 17.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | פילדלפיה | 1 | 0 | 3.0 | 0.000 | 0.000 | 0.500 | 1.0 | 0.0 | 0.0 | 0.0 | 1.0 |
| 2018/2019 | אורלנדו | 5 | 5 | 29.4 | 0.362 | 0.231 | 0.786 | 8.0 | 3.0 | 0.4 | 1.0 | 11.2 |
| 2019/2020 | אורלנדו | 5 | 5 | 37.0 | 0.505 | 0.409 | 0.909 | 11.0 | 4.0 | 0.8 | 0.6 | 28.0 |
| 2021/2022 | שיקגו | 5 | 5 | 36.2 | 0.440 | 0.310 | 0.800 | 12.4 | 3.2 | 0.4 | 1.2 | 19.4 |
| קריירה |  | 16 | 15 | 32.3 | 0.448 | 0.343 | 0.813 | 9.9 | 3.2 | 0.5 | 0.9 | 18.4 |
הערות שוליים

1 2 3  ביוגרפיה באתר אוניברסיטת דרום קליפורניה
1 2 3  ביוגרפיה באתר NBA.com
↑   הלילה ב-NBA. ווצ'ביץ', שאקיל, הווארד. בסדר הזה, באתר הארץ, 1 בינואר 2013
↑  2012-13 NBA Awards Voting
↑  ווצ'ביץ' מסכם על הארכת חוזה באורלנדו, באתר ESPN,‏ 22 באוקטובר 2014
↑  נחשפו המחליפים לאולסטאר: דונצ'יץ' בחוץ, יוקיץ', ווצ'ביץ' וסימונס בפנים, באתר וואלה, 1 בפברואר 2019
↑  אורלנדו מחתימה את ווצ'ביץ' על הארכת חוזה, באתר הקבוצה, 6 ביולי 2019
↑  ווצ'ביץ' מסכם על חוזה באורלנדו, באתר bleacherreport.com,‏ 30 ביוני 2019
בית הסוהר מעשיהו

| --- | --- |

חצר כלא מעשיהו ב-1958
 מידע כללי
 סוג:  בית סוהר 
 מיקום:  רמלה 
 מדינה:  ישראל 
 הקמה ובנייה
 תקופת הבנייה:  ?–1952
 תאריך פתיחה רשמי:  1952 
 
 קואורדינטות:  31°56′09″N 34°52′59″E﻿ / ﻿31.93590278°N 34.88316944°E﻿ / 31.93590278; 34.88316944
  מפת מיקום  מפה דינמית   (למפת גוש דן מוגדלת) בית הסוהר מעשיהו(למפת גוש דן רגילה) בית הסוהר מעשיהו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הסוהר מעשיהו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הסוהר מעשיהו  he בית הסוהר מעשיהוhe בית הסוהר מעשיהומפת  __ רמלה (in English: Ramla) [‌השפלה וסביבותיה‌]מצפון: __ לוד (in English: Ludd), __ מועצה אזורית שדות דן (in English: Sdot Dan Regional Council) ממזרח: __ מועצה אזורית חבל מודיעין (in English: Hevel Modi'in Regional Council) ממזרח, מדרום וממערב: __ מועצה אזורית גזר (in English: Gezer Regional Council) ממערב: __ באר יעקב (in English: Be'er Ya'akov) tabBackground:;tabBorder:#aaa;defaultTab:0;
 
he
בית הסוהר מעשֵׂיהו הוא מתקן כליאה לאסירים הממוקם במתחם מחוז מרכז של שירות בתי הסוהר, ושוכן בין הערים רמלה ולוד. בית הסוהר נקרא על שמו של שומר הסף בבית המקדש בימי המלך יהויקים.
בית הסוהר מסוגל להכיל עד 1,300 אסירים במספר אגפים, וכלואים בו אסירים פליליים השפוטים למאסר של עד 7 שנים, ואסירים פליליים שזמן המאסר שנותר להם קטן מ-7 שנים. בבית סוהר זה נמצא הריכוז הגדול ביותר של אסירים פליליים בישראל.
תולדות בית הסוהר

מחנה מעשיהו הוקם על ידי תת-גונדר צבי גבעתי, שלימים היה המשנה לנציב בתי הסוהר. תחילה הוגדר "כבית סוהר ברמת ביטחון מזערי", וייעודו המקורי היה כליאת אסירים במאסר ראשון או כאלה שאינם בעלי עבר פלילי עשיר. בנובמבר הושלמה בנייתו של המחנה, שנועד לאכלס 144 אסירים לצורכי שיקום. האסירים קיבלו הכוונת מקצועית, חינוך, פעילויות ספורט ואף זכו לבקר בבתי קולנוע. אסירים יצאו לעבוד מחוץ למחנה ללא ליווי וזכו לביקורים תכופים של המשפחות, דבר שנתן למקום שם של בית הבראה. במחנה נכלאו אסירים ברמת סיכון נמוכה, שרובם שפוטים למאסר ראשון, דבר שהביא למחנה אסירים רבים שכלל לא היו זקוקים לשיקום, כמו עבריינים כלכליים שסחרו בשוק השחור. המחנה הוקם על שטח של מאות דונמים והיה אמור להוות חווה חקלאית, אך עד יוני 1953 הוקמו רק גינות קטנות בין ביתני האסירים. התנאים הטובים בכלא מעשיהו הביאו אסירים לבקש להיכלא בו, אך היה גם מי שביקש לעזוב את מעשיהו בטענה "אני רגיל לשבת בבית סוהר ולא בבית חולים" ולירידה במשמעת בבתי סוהר אחרים אצל האסירים שקנאו באסירי מעשיהו.
בשנת 1954 הוקם במעשיהו אגף לנוער. בביקור שערכו בכלא חברי החוג לשיקום האסיר בחיפה, ובראשם נשיא בית המשפט המחוזי בחיפה, השופט יעקב אזולאי, הם ציינו לטובה את התנאים במחנה. במרץ 1956 נפתח במחנה בניין תרבות מפואר.
בראשית המאה ה־21 נפתחו בשטח בית הסוהר, בנוסף לאגפים השיקומיים הקיימים, גם אגפים מיוחדים לכליאת עובדים זרים לפני גירושם מה שנסגר בהמשך לאחר העברתם למתקן חולות, וכן אגפים ייחודיים לזקנים וחולים, ולטיפול בעברייני מין.
בתקופת המחאה נגד תוכנית ההתנתקות הוכן בכלא אגף מיוחד לאסירים על רקע אידאולוגי. במקביל במהלך ארגוני של השב"ס שינה מעשיהו את הגדרתו מכלא בסיווג ביטחוני נמוך, לכלא בסיווג בינוני, והחל לקלוט אסירים פליליים מורשעים בעבירות קשות (עד אז קלט הכלא מורשעים בעבירות קלות בלבד), דבר שחייב את תגבור אמצעי הביטחון במקום. הוספת אגפים חדשים אלה שינתה את פני בית הסוהר מכלא שיקומי גרידא לבית סוהר עם אוכלוסיות מגוונות.